विरूपाक्ष मंदिर, हम्पी
विरूपाक्ष मंदिर कर्नाटक राज्य के हम्पी में तुंगभद्रा नदी के किनारे पर स्थित एक पवित्र स्थान और ऐतिहासिक स्थल है। ७वीं शताब्दी के दौरान निर्मित किए गए इस मंदिर के इतिहास और सुन्दर वास्तुकला के कारण इसे यूनेस्को की विश्व धरोहर स्थल में शामिल किया गया। मंदिर की दीवारों पर ७वीं शताब्दी की समृद्ध शिलालेख भी मौजूद हैं जो इसकी समृद्ध विरासत के प्रमाण को प्रस्तुत करते हैं। यह प्राचीन मंदिर भगवान् शिव के रूपों में से एक 'विरुपाक्ष' (= विरूप + अक्ष = विपरीत अक्ष वाले) को समर्पित है जिसे “प्रसन्न विरुपाक्ष मंदिर” के नाम से भी जाना जाता है। मंदिर में मुख्य देवता के साथ साथ कई देवी-देवताओं की सुन्दर मूर्तियां भी हैं जो कलाकृतियों के माध्यम से कई देवी-देवताओं की पौराणिक कहानियों को दर्शाती हैं। इस मंदिर का इतिहास प्रसिद्ध विजयनगर साम्राज्य से जुड़ा है। 500 साल पहले इस मंदिर का गोपुरम बना था। ये मंदिर द्रविड़ स्थापत्य शैली में बना हुआ है।
सागडी गांव
सागडी गाँव हरियाणा राज्य के जिला यमुनानगर का एक छोटा सा गाँव है। यह गाँव बाबा सहारू भगत  की जन्मस्थली होने के कारण दूर- दूर तक प्रसिद्ध है। यह गाँव यमुनानगर जिले से पश्चिम की और लगभग १५ किमी की दूरी पर स्थित है। इस गाँव से १ किमी पहले ऐतिहासिक गाँव टोपरा कलां है जहाँ देश का सबसे बड़ा अशोक चक्र स्थापित किया गया है। इस गाँव मे गडरिया, हरिजन,बढई, तेली(मुस्लिम), ब्राह्मण,कश्यप,जाट और महंत जाति के लोग आपसी प्रेमभाव और सौहार्द से निवास करते हैं। इस गाँव मे देवी- देवताओं की उपासना के लिए कई लघु मंदिर भी बने हैं। गाँव मे एक स्कूल है जहाँ आठवीं तक की शिक्षा बच्चे प्राप्त कर सकते हैं।